Μιχάλης Καμπερίδης

Ο Μιχάλης Καμπερίδης (Αθήνα, 24 Απριλίου 1994) είναι Έλληνας επαγγελματίας καλαθοσφαιριστής. Με ύψος 2.06 μέτρα, αγωνίζεται ως πάουερ φόργουορντ / σέντερ για τον Γ.Σ. Ελευθερούπολης.

 Σταδιοδρομία 
Αφού αγωνίστηκε σε επίπεδο νέων με τον Μανδραϊκό, ο Καμπερίδης έπαιξε ημι-επαγγελματική καλαθοσφαίριση στη Β' Εθνική με τον Φιλαθλητικό, τη σεζόν 2011-12. Στη συνέχεια ξεκίνησε την επαγγελματική του σταδιοδρομία τη σεζόν 2012-13, με τον Φιλαθλητικό να παίζει στην Α2 Εθνική. Δηλώθηκε για το NBA Ντραφτ του 2014, αλλά δεν επιλέχθηκε. Το 2014, εντάχθηκε στην ΑΕΚ της Α1 Εθνικής.Gazetta.gr Καμπερίδης: «Όνειρο ζωής η φανέλα της ΑΕΚ». 

Στις 22 Ιανουαρίου 2015, δανείστηκε στην ισπανική Πένιας Ουέσκα της δεύτερης κατηγορίας Ισπανίας. Στις 29 Ιουλίου 2015, δανείστηκε στο Ρέθυμνο, όπου αγωνίστηκε για δύο σεζόν. Επέστρεψε στην ΑΕΚ το 2017 και κέρδισε το Κύπελλο Ελλάδας του 2018, καθώς και το Μπάσκετμπολ Τσάμπιονς Λιγκ του 2018. 

Το 2018, μετακινήθηκε στον Χολαργό. Στο ελληνικό πρωτάθλημα είχε 3,1 πόντους και 2,8 ριμπάουντ κατά μέσο όρο. 

Στις 18 Ιουνίου 2019, επέστρεψε στο Ρέθυμνο, υπογράφοντας συμβόλαιο διάρκειας δύο ετών. Την σεζόν 2019-20, μέτρησε 4,9 πόντους, 3,1 ριμπάουντ και 45,7% στα δίποντα, στα 19 παιχνίδια πρωταθλήματος που αγωνίστηκε.  

Τον Αύγουστο του 2020, έκλεισε στην ομάδα της Λάρισας. Σε 20 αγώνες στο Πρωτάθλημα Ελλάδας, είχε 3,2 πόντους και 2,1 ριμπάουντ κατά μέσο όρο.

Στις 2 Αυγούστου 2021, ανακοινώθηκε από τον Π.Α.Ο.Κ, για την σεζόν 2021-22. Στις 31 Ιανουαρίου 2022, η ομάδα ανακοίνωσε την αποχώρηση του αθλητή, ευχαριστώντας τον παίκτη για την συνεισφορά του στην ομάδα.

Τον Σεπτέμβριο του 2022, ανακοινώθηκε η απόκτηση του από τον Τρίτωνα Αθηνών της Α2 Εθνικής.

Τον Αύγουστο του 2023, ανακοινώθηκε η απόκτηση του από τον ιταλικό σύλλογο Παρτενόπε Νάπολι της Serie B.

Τον Ιούλιο του 2024, επέστρεψε στην Ελλάδα με τον Γ.Σ. Ελευθερούπολης. 

 Εθνική Ελλάδας 
Ως μέλος των «μικρών» Εθνικών ομάδων της Ελλάδας, ο Καμπερίδης συμμετείχε στο Ευρωπαϊκό Πρωτάθλημα U18 του 2011, το Ευρωπαϊκό Πρωτάθλημα U18 του 2012, το Ευρωπαϊκό Πρωτάθλημα U20 του 2013 και το Ευρωπαϊκό Πρωτάθλημα U20 του 2014. 

 Τίτλοι 

 Συλλογικοί 

 Α.Ε.Κ. 

 Κύπελλο Ελλάδας: (2018)
 Μπάσκετμπολ Τσάμπιονς Λιγκ: (2018)

 Προσωπική ζωή 
Ο μικρότερος αδερφός του, Γιώργος Καμπερίδης, είναι επίσης επαγγελματίας καλαθοσφαιριστής.Ο αδερφός του οποίου Γιώργος Καμπερίδης!.Γιώργος Καμπερίδης: Ήρθε για να μείνει.  

 Παραπομπές 

 Εξωτερικοί σύνδεσμοι 
 Επίσημη Λογαριασμός Twitter 
 Προφίλ στη FIBA Ευρώπης 
 Προφίλ στο Eurobasket.com 
 Προφίλ στο esake.gr 
 Προφίλ στο ESPN.com 
 Προφίλ στο RealGM.com 
 Προφίλ στο ProBasketballOverSeas.com 
 Προφίλ στο NBADraft.net 

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Φιλαθλητικού Ζωγράφου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Πένιας Ουέσκα
Κατηγορία:Καλαθοσφαιριστές Λίγα Εσπανιόλα ντε Μπαλονθέστο
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ελευθερούπολης
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Β΄ Εθνικής Ελλάδας
Κατηγορία:Καλαθοσφαιριστές ισπανικών συλλόγων